شه‌فه‌ق نيوز/ سه‌رچه‌وه‌يگ وه‌رپرس پزيشكى وت: له‌ ئه‌نجام ئه‌و په‌لاماره‌ ك هيزه‌يل سوپاى عراقى گرته‌ ئامانج له‌ باكوور به‌غداى پايته‌خت 4 سه‌رباز كوشيانه‌و 17يش زه‌خمدار بوينه‌.
ئه‌و سه‌رچه‌وه‌ ئه‌را شه‌فه‌ق نيوز وت: 4 سه‌رباز كوشيانه‌و 17يش زه‌خمدار بوينه‌ له‌ په‌لاماريگ ك ده‌وريه‌يگ سوپا له‌ قه‌زاى تارميه‌ له‌ باكوور به‌غداى پايته‌خت گرته‌سه‌ ئامانج.
جى باسه‌، شانه‌ى ره‌سانن ئه‌منى له‌ به‌ياننامه‌يگ وت: دوياى ئه‌و روێداگه‌ هيزه‌يل ئه‌منى ده‌سكردنه‌سه‌ وشكانن و گه‌ردين له‌شوون ئه‌و تيرۆريسته‌يله‌ ك مينيگ ته‌قاننه‌سه‌ سه‌ياره‌يگ سه‌ر وه‌ ليواى 59 له‌ قه‌زاى تارميه‌.
